Държавен вестник, бр. 18, 2010 г., стр. 9

БРОЙ  18	
Д Ъ Р Ж А В Е Н  В Е С Т Н И К 	
СТР.  9  
(2) Информацията по ал. 1 трябва да е ясна, 
разбираема, лесна за виждане и да е придружена 
от представителен пример.
(3) Във всяка писмена реклама, независимо 
от използваното средство за реклама, инфор­
мацията за лихвения процент, за годишния 
процент на разходите, за общия размер на 
кредита, дължим от потребителя, и за това, 
дали кредитът е с фиксиран или с променлив 
лихвен процент, се представя задължително с 
еднакъв по размер, вид и формат шрифт.
(4) Когато рекламата за потребителски 
кредит не посочва лихвения процент или друго 
число, свързано с разходите по кредита, изис­
кванията на ал. 1 не се прилагат.
(5) Когато кредиторът поставя като условие 
за предоставяне на кредита сключването на до­
говор за предоставяне на допълнителна услуга, 
например застраховка, стойността на която не 
може да бъде определена предварително, или 
когато сключването на такъв договор произтича 
от прилагането на клаузи и търговски условия, 
рекламата посочва по ясен и разбираем начин, 
който е лесен за отличаване, необходимостта 
от сключването на договор за предоставяне на 
тази допълнителна услуга и годишния размер 
на разходите по кредита.
(6) За рекламата по ал. 1 се прилагат и 
чл. 68б – 68л от Закона за защита на потре­
бителите.
Г л а в а  о с м а
ПРЕХВЪРЛЯНЕ НА ВЗЕМАНИЯ ПО ДО­
ГОВОР ЗА ПОТРЕБИТЕЛСКИ КРЕДИТ
Чл. 26. (1) Кредиторът може да прехвърли 
вземането си по договор за потребителски кредит 
на трето лице само ако договорът за потреби­
телски кредит предвижда такава възможност.
(2) Когато кредиторът прехвърли вземанията 
си по договора за потребителски кредит на трето 
лице, потребителят има право да направи спря­
мо това трето лице всички възражения, които 
има към първоначалния кредитор, включително 
възраженията за прихващане.
(3) Недействителна е всяка клауза от договора 
за потребителски кредит, която изключва или 
ограничава правото на потребителя по ал. 2.
(4) Кредиторът информира потребителя за 
прехвърляне на вземането по ал. 1, освен когато 
първоначалният кредитор по споразумение с 
новия кредитор продължава да администрира 
кредита по отношение на потребителя. 
Г л а в а  д е в е т а
СВЪРЗАНИ ДОГОВОРИ ЗА КРЕДИТ
Чл. 27. (1) Договорът за продажба на стоки 
или за предоставяне на услуги, финансиран от 
потребителски кредит, посочва задължително, че 
цената на стоката или услугата ще е заплатена 
изцяло или частично с кредит, предоставен от 
кредитора.
(2) При предоставяне на кредит за придо­
биване на стоки или услуги задълженията на 
потребителя възникват от момента на доставяне 
на стоката или предоставяне на услугата. При 
продажбата на стоки или предоставянето на 
услуги с продължително изпълнение задъл­
жението на потребителя възниква от първата 
доставка на стоката или предоставяне на ус­
лугата и се прекратява при преустановяване 
на доставката. 
(3) Продавачът на стоката или доставчикът 
на услугата е длъжен да пази копие от договора 
за кредит, предоставен на потребителя, и да 
го представи при поискване на контролните 
органи по този закон.
(4) Продавачът на стоката или доставчикът 
на услугата не е длъжен да достави стоката или 
да предостави услугата на потребителя, преди 
да е уведомен от кредитора за предоставянето 
на кредита и преди изтичането на 14-дневния 
срок, в който потребителят може да се откаже 
от договора за кредит. Всяко доставяне на стоки 
или предоставяне на услуги преди изтичането 
на срока, през който потребителят може да 
се откаже от договора за кредит, е за сметка 
на продавача на стоката или на доставчика 
на услугата. 
(5) Договорът за продажба на стоки или за 
предоставяне на услуги, финансиран от потреби­
телски кредит, се прекратява в случаите, когато:
1. в срок 7 работни дни, считано от сключ­
ването на договора за кредит, кредиторът не 
уведоми продавача на стоката или доставчика 
на услугата за отпускането на кредита;
2. потребителят упражни правото си на отказ 
от договора за кредит.
(6) Договорът за продажба на стоки или за 
предоставяне на услуги не се прекратява, когато 
потребителят заплати единичната продажна 
цена на стоката или услугата преди изтичането 
на срока по ал. 5, т. 1.
(7) При прекратяване на договора за 
продажба на стока или за предоставяне на 
услуга съгласно ал. 5 продавачът на стоката 
или доставчикът на услугата е длъжен да въз­
станови на потребителя заплатените от него 
авансови суми.
Чл. 28. (1) Когато при предоставяне на 
кредит за придобиване на стоки или услуги 
потребителят не получи удовлетворение на 
правата си от продавача или доставчика, той 
има право да предяви претенциите си срещу 
кредитора по свързания договор за кредит.
(2) В случаите по ал. 1 потребителят има 
право да иска от кредитора обезщетение за 
разликата между договореното и реално до­
ставеното, когато са налице едновременно 
следните условия:
1. потребителят е получил кредит за придо­
биване на стоки или услуги от лице, различно 
от продавача или доставчика;
2. между кредитора и продавача на стоката 
или доставчика на услугата е сключено пред­
варително споразумение, според което кредити 
за придобиване на предлаганите от продавача 
или доставчика стоки и услуги ще бъдат пре­
доставяни единствено от този кредитор;